# LIIKLUSOHUTUSE AUDITEERIMISE LÄHTEÜLESANNE (TEHNILINE KIRJELDUS)

## Auditeerimise eesmärk

* 1. Auditeerimine on mõeldud tee projekteerimis- ja ehitusprotsessis tehtud liiklusohutust mõjutavate lahenduste sõltumatuks liiklusohutusalaseks hindamiseks, lähtudes tegelikust liiklusohutuse alasest kogemusest, arvestades liiklusõnnetuste tekkimise asjaolusid ja teadmisi ning analoogsete lahenduste tulemusi, samuti teiste riikide liiklusohutuse alaseid uurimistulemusi ja praktikat, eesmärgiga viia liiklusõnnetuste arv ja nende raskusaste miinimumini.

## Auditeeritavad objektid

2.1 Riigitee nr 1 Tallinn-Narva km 9,0-10,4 Väo liiklussõlm

2.2 Riigitee nr 15 Tallinn-Rapla-Türi km 11,2 liiklusohtliku koha ümberehitus

2.3 Riigitee nr 11340 Tallinn-Saku km 5,74 ning 6,2 liiklusohtlike kohtade ümberehitused

Projektdokumentatsioon ja eelnevalt valminud liiklusohutuse auditid asuvad aadressil: [ownCloud (mkm.ee)](https://pilv.mkm.ee/s/hds7jFUzGFQsCK4/authenticate)

Password: TRAM 2022

## Auditeerimise etapp

Avamisjärgne liiklusohutuse auditeerimine (käsitleda III ja IV etapi teemasid)

## Töö teostamisel juhinduda

„Liiklusohutuse auditeerimise tingimused ja nõuded auditi tegemisele“ Majandus- ja taristuministri 02.07.2015 määrus nr 83; avaldamismärge RT I, 03.07.2015, 32;

## Töö teostamise ajakava

Töö teostamise aluseks loetakse Lepingu allkirjastamist Poolte poolt.

Avamisjärgse liiklusohutuse auditi koostamise aeg on 1 kuu alates auditeerimise alustamiskorralduse esitamist. Aruanded esitatakse eraldi kõigi punktis 2 toodud objektide kohta. Aruanded tuleb Tellijale esitada läbivaatamiseks digitaalselt.

Tellija vaatab auditi aruandeid läbi 2 nädala jooksul alates aruande saamisest.

Töövõtja kohustuseks on auditeerimiskoosolekul osalemine ja auditeerimiskoosoleku protokollimine, kui Tellija peab vajalikuks koosoleku kokku kutsuda.

## Töö esitamine

Töövõtja kohustus on esitada objekti auditeeritava etapi auditi aruanne ning auditi aruande lisa 1.

Auditi aruanne peab olema allkirjastatud pädeva isiku poolt.

Töö esitada digitaalselt \*.doc või \*.docx formaadis.

## Nõuded auditi koostajale

Auditeerimist võib teha pädev isik, kelle kvalifikatsioon on tõendatud liiklusohutuse auditi tegemise tegevusalal.

Auditeerimisse võib tellija teadmisel kaasata teisi eksperte. Kui auditeerimist teeb audiitorite rühm, peab vähemalt ühe rühma liikme kvalifikatsioon olema tõendatud.

## Töö teostamiseks esitatud informatsioon

Projektdokumentatsioon vastavalt tabelile.

|  |  |
| --- | --- |
| Pädeva asutuse poolt aktsepteeritud kõrvalekalded või luba erinevaid norme või standardeid kasutada | Tabelis kirjeldatud informatsioon on esitatud vastava projekti seletuskirjas. |
| Üldine tee ehitusprojekti kirjeldus, kus on välja toodud projekti eesmärgid koos kavandatava liikluskorralduse üldiste põhimõtetega, sealhulgas projektkiirused, kiiruste piirangud, olemasolev ja prognoositav liiklussagedus, ristmike läbilaskevõime arvutusandmed, jalakäijate ja jalgratturite prognoositav arv ja liiklemissuund ning projekti võimalikud keskkonnakaitselised piirangud | Tabelis kirjeldatud informatsioon on esitatud vastava projekti seletuskirjas. |
| Pädevale asutusele ja projekteerijale teadaolevad olemasolevad või kavandatavad ohutust mõjutavad objektid või tegevused, nagu koolimaja lähedus või regulaarsete ürituste korralduskoha lähedus. | Informatsioon piirkonna üld- ja detailplaneeringute kohta, mis võivad mõjutada ohutust, tuleb hankida Töövõtjal. |
| Andmed asjassepuutuvate liiklusõnnetuste kohta | Liiklusõnnetuste info ja analüüs projektis puudub. Info tuleb hankida auditeerijal (kasutada Teeregistri andmeid, Maa-ameti rakendusi ja Liikluskindlustuse fondi kodulehte) |
| Varasemalt teostatud kontrollimiste või auditite aruanded, sealhulgas projekteerija või pädeva asutuse märkused ja eriarvamused audititele | Projekti LOA |
| Muud materjalid sh uuringute materjalid, mis võivad olla olulised auditeerimiseks | puuduvad |
|  |  |
|  |  |

## Lisad:

9.1 Auditi aruande vormistamise mall.

9.2 Pädeva asutuse otsuse protokolli näidis.

Koostas: Meelis Laanpere

Taristu ehitamise ja korrashoiu osakonna põhja üksuse ehituse projektijuht